عبد اللطيف ابو رجيله

عبد اللطيف ابو رجيله راجل اعمال مصرى اتلقب بـ " امبراطور الأوتوبيس " و ارتبط اسمه بالعصر الدهبى لأوتوبيسات النقل العام فى القاهره وكمان ارتبط اسمه بنادى الزمالك الرياضى .

عبد اللطيف ابو رجيله كان من مدينة اسنا فى الصعيد لكن اتولد فى ام درمان فى السودان ، و فى البدايه اتعلم و اشتغل فى القاهره و بعدين سافر لندن و روما واكتسب خبره علميه و عمليه. اول صفقاته كانت فى ايطاليا، و بعدين حقق شهره و نجاح فى القاهره قبل ماينقل نشاطه لايطاليا و السودان بعد حركة تأميمات الشركات اللى حصلت فى مصر فى عهد الرئيس جمال عبد الناصر.

 نادى الزمالك 
اتولى عبد اللطيف ابو رجيلة رياسة نادى الزمالك سنة 1956، حصل النادى على بطولة الدورى لأول مرة فى تاريخه، من نشأ ته سنة 1911. و ارتفعت ميزانية النادى من 6000 جنيه ل18000 جنيه ودخل الزمالك مرحلة جديدة انتعش فيها وتوسعت منشأته
وكان تبرع ابو رجيلة بمبلغ كبير لبناء مقر نادى الزمالك فى ميت عقبة سنة 1958، بعد ما كان الزمالك مجرد 3 غرف ومدرج خشبى مكان مسرح البالون وجنبه كان نادى الترسانة مكان السيرك القومى على فرع النيل الصغير بالعجوزة.

 التأميم 
اتأممت شركات ابو رجليه فى الستينات، فسافر وعاش فى روما لكن رجع لمصر فى نص السبعينات وعاش بقية عمره حزين على إهدار تجربته، كفرد، و إهدار تجربة بلد بكامله.

 شوف كمان 
امبراطور الأوتوبيس

تصنيف:رجال اعمال مصريين
تصنيف:رؤساء نادى الزمالك
تصنيف:اقصريين
تصنيف:ناس من اسنا